HU
L 303/16
Az Európai Unió Hivatalos Lapja
2022.11.23.
(46)
Az (EU) 2020/2015 felhatalmazáson alapuló rendelet 11. cikkének (1) bekezdése 2022. december 31-ig biztosít magas túlélési arányon alapuló mentességet az ICES 9a körzetben voracera kisüzemi halászeszközzel kifogott nagyszemű vörösdurbincs (Pagellus bogaraveo), valamint az ICES 8 és 10 alterületen és az ICES 9a körzetben horoggal vagy horogsorral kifogott nagyszemű vörösdurbincs tekintetében.
(47)
A közös ajánlás e mentesség 2023. december 31-ig történő meghosszabbítását kérte.
(48)
A HTMGB áttekintette a tudományos információkat, és arra a következtetésre jutott, hogy a túlélési arányra vonatkozóan további, megbízható becsléseket eredményező kísértleteket kell folytatni.
(49)
Tekintettel arra, hogy a délnyugati vizek mentén fekvő tagállamok a túlélési arányra vonatkozóan korábban már nyújtottak be bizonyítékokat, valamint arra, hogy a túlélési arányra vonatkozó további kísérletek valószínűleg megbízható becslésekkel szolgálnak, indokolt ezt a mentességet 2023. december 31-ig meghosszabbítani, hogy elegendő idő maradjon a tanulmányok elvégzésére.
A délnyugati vizek mentén fekvő tagállamoknak legkésőbb 2023. május 1-jéig be kell nyújtaniuk az említett tanulmányok eredményeit a HTMGB-nek annak érdekében, hogy alátámasszák a mentességre vonatkozó értékelést a kirakodási kötelezettség 2023. évi felülvizsgálatában.
(50)
Az (EU) 2020/2015 felhatalmazáson alapuló rendelet 14. cikke (1) bekezdésének n) pontja 2022. december 31-ig de minimis kivételt biztosít a vékonybajszú tőkehal (Merlangius merlangus) esetében az ICES 8 alterületen kopoltyúhálóval ejtett fogásra.
(51)
A közös ajánlás e kivétel 2023. december 31-ig történő meghosszabbítását kérte.
(52)
A HTMGB a vékonybajszú tőkehal tekintetében arra a következtetésre jutott, hogy a korábbi értékelések szerint a kopoltyúhálós halászat során kevés fogást ejtenek és a visszadobott mennyiség is csekély, így a kivétel hatása a vékonybajszú tőkehal állományára valószínűleg elhanyagolható.
(53)
Tekintettel arra, hogy a délnyugati vizek mentén fekvő tagállamok a nem szándékos fogások kezelésének aránytalan költségeire vonatkozóan korábban már nyújtottak be bizonyítékokat, valamint figyelemmel a tervezett szelektivitási tanulmányokra, ezt a kivételt indokolt 2023. december 31-ig meghosszabbítani.
A délnyugati vizek mentén fekvő tagállamoknak legkésőbb 2023. május 1-jéig be kell nyújtaniuk az említett tanulmányok eredményeit a HTMGBnek annak érdekében, hogy alátámasszák a kivételre vonatkozó értékelést a kirakodási kötelezettség 2023. évi felülvizsgálatában.
(54)
mivel az e rendeletben előírt intézkedések közvetlenül érintik az uniós hajók halászati idényének tervezését és a kapcsolódó gazdasági tevékenységeket, e rendeletnek a kihirdetése után azonnal hatályba kell lépnie.
Ezt a rendeletet 2023. január 1-jétől indokolt alkalmazni,
ELFOGADTA EZT A RENDELETET:
1. cikk Az (EU) 2020/2015 felhatalmazáson alapuló rendelet a következőképpen módosul: 1.
A 4. cikk (1) bekezdésének helyébe a következő szöveg lép: „(1) Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség a következők tekintetében alkalmazandó: –
az ICES 7d körzet vizein a parttól számított hat tengeri mérföld távolságon belül, de az azonosított halbölcső­ helyeken kívül, 80–99 mm szembőségű zsákvéggel felszerelt feszítőlapos vonóhálót (halászeszközkódok: OTT, OTB, TBS, TBN, TB, PTB, OT, PT, TX) használó, olyan hajók által kifogott, a minimális állományvédelmi referenciaméretnél kisebb közönséges nyelvhal (Solea solea) tekintetében, amelyek:
–
legfeljebb 10 méter hosszúságúak és legfeljebb 221 kW motorteljesítménnyel rendelkeznek; valamint
–
legfeljebb 30 méter mélységű vizekben legfeljebb kilencven perces időtartamig vontatnak halászeszközt;
–
az ICES 7e körzet vizein a parttól számított hat tengeri mérföld távolságon belül, de az azonosított halbölcső­ helyeken kívül, 80 mm-nél nagyobb szembőségű zsákvéggel felszerelt feszítőlapos vonóhálót (halászeszközkód: OTB) használó, 12 méternél rövidebb hajók által kifogott, a minimális állományvédelmi referenciaméretnél kisebb közönséges nyelvhal (Solea solea) tekintetében.”